[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Mae pawb yn gwirioni gydag ychydig o stelcio Facebook, yn edmygu bywydau glam a chyffrous eraill ar Instagram. Ond sut wyt ti\u2019n teimlo wrth edmygu bywydau pobl nad oes gen ti lawer o gyswllt a\u0302 nhw mewn bywyd go iawn? Ydy gweld llwyddiannau a chyflawniadau eraill yn gwneud i ti deimlo\u2019n ddi-nod, neu\u2019n cael effaith ar dy dymer?"}, {"text_idx": "#000002", "text": "Mae cyfryngau cymdeithasol yn gallu bod yn gre\u0302t. Gall fod yn ffordd i rannu a chymdeithasu, ond mae yna bethau sydd ddim yn gre\u0302t hefyd. Mae\u2019n gallu rhoi pwysau arnom yn ein bywydau bob dydd gydag anghydbwysedd a delweddau ffug o fywydau pobl eraill. Mae\u2019r sgrin yn cael ei lenwi gyda lluniau o bobl yn gwisgo\u2019r dillad diweddaraf, yn gwneud pethau hwyl a chyffrous gyda llawer o ffrindiau. Bywydau perffaith?"}, {"text_idx": "#000003", "text": "Os ydym mewn hwyliau da yna efallai byddem yn teimlo\u2019n hapus drostynt, yn gadael sylwadau positif neu fawd \u2018hoffi\u2019 arno. Ond os ydym yn cael diwrnod drwg gall wneud i ni deimlo \u201cPam bod bywydau pobl eraill mor berffaith a hapus?\u201d Mae\u2019n hawdd disgyn i mewn i drap o gymharu ein bywyd i fywyd ein ffrindiau Facebook. Gall hyn gael effaith negyddol ar ein tymor a\u2019n hunan-barch."}, {"text_idx": "#000004", "text": "Nid yw cyfryngau cymdeithasol yn ddrwg i gyd chwaith! Gall fod yn rhywbeth positif sydd yn cysylltu pawb. Gall fod yn fforwm i rai lle gellir cael cefnogaeth ar faterion penodol mewn cyfnod anodd. Felly, sut mae hidlo\u2019r da o\u2019r drwg? Mae gennym ychydig o awgrymiadau fydd yn helpu ti i wynebu\u2019r realiti o\u2019r pethau gwelir ar gyfryngau cymdeithasol."}, {"text_idx": "#000006", "text": "Os wyt ti\u2019n sownd yn y ty\u0302 ar dy ffo\u0302n, i-pad neu gyfrifiadur, yn sgrolio drwy fywydau eraill 24 awr y dydd, yna byddi di\u2019n teimlo\u2019n pants! Cer allan a chreu atgofion dy hun! Os wyt ti\u2019n cael mwy o hwyl yn dy fywyd go iawn, yna byddi di\u2019n treulio llai o amser yn cymharu dy fywyd i fywydau pobl eraill."}, {"text_idx": "#000008", "text": "Paid llyncu\u2019r gor-glamoreiddio o fywydau ar gyfryngau cymdeithasol. Bydda\u2019n hapus dros y rhai sy\u2019n rhannu\u2019r pethau gre\u0302t sy\u2019n digwydd yn eu bywydau. Ond cofia nad wyt ti\u2019n gweld y darlun llawn bob tro. Tra gall fywydau pobl edrych yn hwyl ac yn hapus, nid yw bywyd neb yn rhosod o hyd. Ond maent yn dewis peidio rhannu hynny! Gall cyfrifon cyfryngau cymdeithasol roi ciplun un dimensiwn i fywyd rhywun. Mae pobl yn llai tebygol o rannu llun o\u2019r noson pan oeddent yn stwffio\u2019u hwyneb gyda thwb o Ben & Jerry\u2019s ac yn gwylio sothach ar y teledu, ond dyw hynny ddim yn golygu na ddigwyddodd hyn! Mae defnyddwyr cyfryngau cymdeithasol yn llawer mwy tebygol o rannu\u2019r pethau da, lluniau ohonynt a\u2019u ffrindiau yn cael amser gwych (lluniau sydd wedi\u2019u golygu a\u2019u hidlo yn aml). Dyma pam bod eu proffil yn ddiddorol."}, {"text_idx": "#000009", "text": "3. Nid oes angen llwyth yn \u2018hoffi\u2019"}, {"text_idx": "#000010", "text": "Paid poeni os nad wyt ti\u2019n cael 100 yn hoffi fel yr oeddet wedi\u2019i obeithio. Nid yw\u2019n golygu nad yw\u2019r hyn sydd wedi\u2019i bostio\u2019n anniddorol ac nad yw pobl yn hoff ohonot. Stopia roi pwysau arnat ti dy hun. Nid elli\u2019r cymharu \u2018hoffi\u2019 ar gyfryngau cymdeithasol i\u2019r peth go iawn. Ceisia ail-gysylltu gyda dy ffrindiau wyneb i wyneb. Siarada am y pethau sydd wedi bod yn digwydd yn ddiweddar dros baned neu wrth gerdded yn y parc lleol. Mae cysylltiad person i berson yn llawer gwell nag un ar-lein bob tro."}, {"text_idx": "#000011", "text": "Mae ffilter yn gallu bod yn wych ac yn hwyl, ond cofia bod pobl yn aml yn defnyddio ffilter cynnil wrth bostio lluniau ar gyfryngau cymdeithasol. Mae pawb eisiau edrych ar ei orau, mae hynny\u2019n naturiol. Ond cofia, wrth syllu yn genfigennus ar lun o rywun gyda llygaid mawr a chroen perffaith, pa mor gyffredin ydy\u2019r defnydd o ffilter. A yw\u2019n bosib edrych mor berffaith mewn realiti? Annhebygol!"}, {"text_idx": "#000012", "text": "5. Byw yn y foment"}, {"text_idx": "#000013", "text": "Mae\u2019n iawn cymryd seibiant o rannu pob eiliad ar gyfryngau cymdeithasol, wir ar! Mae\u2019n iawn cael byw yn y foment weithiau. Gwna bwynt o gadw dy ffo\u0302n bob hyn a hyn. Anghofia am y hunluniau; mwynha\u2019r hyn sydd yn digwydd yn y fan a\u2019r lle. Hawlia\u2019r annibyniaeth o\u2019r cyfryngau cymdeithasol a chadw pethau\u2019n real. Dyw\u2019r ffaith nad yw\u2019n ymddangos ar gyfryngau cymdeithasol ddim yn golygu nad yw\u2019n digwydd."}, {"text_idx": "#000014", "text": "Gobeithiwn y gallet ti ddilyn ychydig, os nad yr holl, awgrymiadau yma. Rydym yn deall pa mor anodd ydy newid y ffordd rwyt ti\u2019n meddwl ac yn gwneud pethau, ond rydym yn credu gall ddilyn yr awgrymiadau uchod wneud i ti deimlo ychydig yn well amdanat ti dy hun yn y pen draw. Pob lwc yn llywio\u2019r byd cymhleth o gyfryngau cymdeithasol a chofia nad yw\u2019r pethau ti\u2019n ei weld ar y sgrin yn dangos y darlun llawn bob tro!"}, {"text_idx": "#000015", "text": "Os wyt ti\u2019n poeni am unrhyw beth ar gyfryngau cymdeithasol neu os oes unrhyw beth arall yn dy boeni di, neu rywbeth ti\u2019n ei gwestiynu, yna cysyllta gyda Meic. Gall ein cynghorwyr cyfeillgar helpu."}, {"text_idx": "#000016", "text": "Mae Meic yn llinell gymorth, gwybodaeth ac eiriolaeth i blant a phobl ifanc 0 i 25 oed yng Nghymru. Rydym yn agored o 8am i hanner nos, 7 diwrnod yr wythnos. Mae posib cysylltu ar y ffo\u0302n (080880 23456), neges testun (84001) ac ar y we yn rhad ac am ddim."}, {"text_idx": "#000018", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000020", "text": "Oes rhywun yn gwrando arnat ti?"}, {"text_idx": "#000021", "text": "Rhywun i wrando. Rhywun i'th gymryd o ddifrif. Rhywun i roi cyngor."}]